Í dag var ISO 9001 vottunarskírteini afhent formlega við hátíðlega athöfn í Tónlistar - og ráðstefnuhúsinu . Það er BSI ( British Standards Institution ) á Íslandi sem veitir ÍAV vottunina . Vottunin felur í sér að ÍAV er vottað samkvæmt reglum ISO 9001 : 2008 staðlinum og nær hún yfir alla starfsemi fyrirtækisins . Vottunin nær til þróunar , hönnunar og verkefnastýringar í bygginga - og mannvirkjagerð þar með talið húsbyggingar , lagningu vega , hafnargerð , jarðgangnagerð , byggingu virkjana o.s.frv . Framkvæmdastjórar og gæðastjórar ÍAV munu í framhaldinu afhenda hverjum vinnustað skírteini til eignar . í kjölfar vottunar sem þessarar mun BSI á Íslandi sjá um áframhaldandi úttektir á ÍAV á sex mánaða fresti til staðfestingar á virkni gæðakerfisins . Gæðakerfið byggir á og endurspeglar áratuga reynslu starfsmanna ÍAV af verklegum framkvæmdum .